“ฉาย” ชี้ดีล AQUA-PLANB คือต้นแบบการ “เปลี่ยนคู่แข่ง มาเป็นมหามิตร”
“ฉาย บุนนาค” มองดีลระหว่าง AQUA-PLANB คือต้นแบบการ “เปลี่ยนคู่แข่ง มาเป็นมหามิตร” ชี้บางครั้งอาจต้องเริ่มต้นด้วยการบอกลา
“ฉาย บุนนาค” มองดีลระหว่าง AQUA-PLANB คือต้นแบบการ “เปลี่ยนคู่แข่ง มาเป็นมหามิตร” ชี้บางครั้งอาจต้องเริ่มต้นด้วยการบอกลา
27 ม.ค. 2565

นายฉาย บุนนาค รักษาการกรรมการผู้จัดการใหญ่ บริษัท อควา คอร์เปอเรชั่น จำกัด (มหาชน) หรือ AQUA โพสต์ข้อความลงบนเฟซบุ๊กเพจส่วนตัว หลังมีการแถลงข่าวประเด็นการขายธุรกิจป้ายโฆษณาให้แก่ บริษัท แพลน บี มีเดีย จำกัด (มหาชน) หรือ PLANB โดยระบุว่า
“ยินดีและดีใจ ที่สามารถบรรลุข้อตกลงได้อย่างราบรื่นในดีล Aqua-Plan B นี้…
ขอส่งต่อบริษัท Aqua Ad รวมถึง Boardway ที่รักและผูกพันให้กับ Plan B…
เราเชื่อมั่นว่า Plan B คือองค์กรที่ใช่… ที่สามารถพัฒนาลูกคนนี้ให้มีความเจริญก้าวหน้าและมั่นคง
อดใจหายไม่ได้… อย่างไรก็ตาม สัจธรรมคือทุกสิ่งเกิดขึ้นและต้องเปลี่ยนไปตามกาล…
ขอฝากถึงพนักงานทุกท่านว่า… “ผมขอให้ทุกท่านโชคดี… ตั้งใจทุ่มเทมุ่งมั่นในอาชีพการงานต่อไป… และบนเส้นทางแห่งความสำเร็จที่กำลังจะมาถึง… บางครั้งมันอาจต้องเริ่มต้นด้วยการบอกลา… “
ผมเชื่อว่า การตัดสินใจนี้ เป็นประโยชน์สูงสุดต่อทุกภาคส่วน… หาใช่เพราะตัวเงินมูลค่า 2.9 พันล้านบาท… แต่คือ…
* ทั้งอุตสาหกรรมสื่อนอกบ้านที่จะมีความสร้างสรรค์มากขึ้น
* ทั้งพี่น้องประชาชน ที่จะได้พบกับนวัตกรรมใหม่จาก Plan B โดยมี Aqua ผู้เป็นมหามิตรและหุ้นส่วนแห่งความสำเร็จ
* ทั้งพนักงาน ก็จะมีอาชีพการงานที่มั่นคงและสดใสต่อไป
สุดท้ายนี้ ผมขอบคุณ ดร.พินิจสรณ์ เพื่อนรัก 27 ปีของผม ที่มุ่งมั่น อดทน และตั้งใจให้ดีลนี้เกิด
ขอบคุณที่ปรึกษากฎหมายและที่ปรึกษาการเงินทุกท่านที่ร่วมแรงร่วมใจให้ดีลนี้สำหรับ…
และขอให้กรณีนี้เป็นกรณีศึกษาตัวอย่าง ว่า “บางครั้งการทำลายคู่แข็งทางธุรกิจที่ดีที่สุด คือการทำให้เค้ากลายเป็นมหามิตร หากเพียงคุณเปิดใจให้กว้าง… มองให้ครบทุกมิติและตัดสินใจด้วยเหตุผล”
#นวัตกรรม… นวัตกรรม… นวัตกรรม… ป้ายต่อไปของ Aqua…”
